Downloaded from YTS.MX
Official YIFY movies site: YTS.MX
Pumunta ako sa pasukan.
Meron ka ba no'ng mga salaming pinamigay?
Hinihiling ko sa lahat,
pakiusap, hanapin n'yo 'to sa mga bulsa n'yo.
At ilagay n'yo sa kamay n'yo.
Ipapagawa ko sa 'yo
ang ginawa ko noon.
At tingnan mo'ng sarili mo sa mata sa unang pagkakataon!
Tingnan mo'ng mata mo.
Tingnan mo nang deretso. Ilagay mo sa harap ng mga mata mo. Diyan.
Kasi tingin ko nakalimutan mo ang sarili mo.
Tumingin ka lang sa salamin.
Dahil babasahan kita ng sinabi ko sa sarili ko noon.
May salamin na ba ang lahat?
Kung wala, pumikit ka at isipin ang salamin.
Tuwing umaga pag nagigising ako na malungkot,
tumitingin ako sa salamin.
At malalaman kong malaki at puno ng pagmamahal ang puso ko.
Puno ng tapang na magpatuloy.
Ang gusto ko para sa 'yo, bigyan mo'ng sarili mo ng huling tsansa.
Madali lang manatili. Gano'n din ang pananatili sa nakaraan.
Ngayon, inaanyayahan kita na gumawa ng huling desisyon
at hinahamon na tumayo sa upuan mo!
Oo, tumayo ka sa upuan mo!
Tumayo ka sa upuan mo!
At gawin 'tong huling desisyon!
Dahil ang mga tao, mga ginoo, ipinanganak para maging malaya!
Ipinanganak sila para maging tao!
'Yan ang tanging pagkakataon mo!
Inutos na ng Interpol ang pag-aresto kay Leonardo Cositorto,
ang CEO ng organisasyong Generación Zoe.
Ponzi scheme 'to, isang scam.
Tumataas ang komisyon mo base sa dami ng kaibigang nakumbinsi mo.
Ilang tao ang mas malaya ngayon kaysa dati?
Si Cositorto ang namuno at nag-promote
ng isang samahan na gumawa ng di mabilang ng mga krimen.
Itong negosyo raw, ang Generación Zoe, wala namang produkto.
Gawain lang nilang mag-ipon ng pera, ibalik ang ilan, at itabi ang iba.
Sino'ng makakapagbigay ng 7.5 porsiyento na buwanang kita, na dolyar?
Sino'ng bumili ng bagong bahay o bagong kotse ngayong taon?
- Ako! - Ako!
Kumakalat sa buong mundo ang eskandalo ng Generación Zoe.
Hindi lang 'to sa Colombia, nasa Peru, Ecuador, at United States din 'to.
Sa Guatemala, sa Mexico.
Spain, Italy, Germany.
Ilan sa atin ang mas masaya?
Ano'ng nasa likod nitong cryptocurrency preacher na 'to?
Mayroon ba?
Layunin kong gumawa ng buhay na Zoe, na isang pagpipilian.
Hindi natin kailangang sumunod lang sa mundo.
Siyempre, kakaiba talaga 'to,
nakakagambala, ibang-iba sa mundo
gawa ng tradisyunal na sistema ng politika,
na nilalagay ka sa ilalim ng isang bubong, sa isang kahon,
binibigyan ka ng suweldo, at kumikita ka base sa kaya ng merkado.
Pero sa Zoe, kumikita ka depende sa pagsisikap mo.
Nakakasunod ba kayo, mga lider?
Nakatakas na tayo sa mapang-aliping mundo ng kultura,
at pumasok na tayo sa mundo ng kapalaran.
ILLUSIONS FOR SALE: THE RISE AND FALL OF GENERATION ZOE
'Yong Villa María 'yong lungsod na halos lahat nando'n na.
Mall na lang ang kailangan.
Para 'tong malaking bayan.
Oo naman. May nakilala ako at pareho kami ng mga kilala.
Malaki ang kakayahan na gumastos,
at maraming tao ang may dirty money.
Isang lungsod 'to kung saan uunlad ka kung gusto mo.
Gaya ng maraming Humid Pampas,
ang mga bukid ang bumubuhay sa Villa María.
Dito ginagawa ang 24 porsiyento ng produksyon ng gatas sa bansa.
At ito ang nangungunang rehiyon ng pagawaan ng gatas,
kasunod ang Sunchales at Rafaela.
Maraming ambag sa industriya ang nagagawa ng mga bukid.
Na nagpapakita ng lakas ng ekonomiya
sa loob ng Villa María at sa paligid nito.
Alam talaga ni Leonardo Cositorto kung ano ang Villa María.
Kung hindi, ba't ka pupunta sa Villa María?
Ako si Belén.
Ipinanganak ako sa lungsod.
May-ari ako ng tindahan ng wholesale na damit at sapatos.
Do'n ko ginugol 'yong huling pitong taon.
May dalawa akong anak.
Siguro dahil sa buhay na mayroon ako,
parang sobrang simple, sobrang ordinaryo, pare-pareho lang.
Pakiramdam ko may kulang.
Pakiramdam ko marami pa akong dapat matuklasan.
Sinimulan kong aralin 'yong coaching noong 2019.
Nakita ko 'yong oportunidad para umunlad 'yong sarili ko.
Itinulak ako nito na, ewan ko, mangarap ulit.
Ang ontological coaching ang nagbigay-daan sa aming makipag-usap sa ibang tao,
at kasama do'n lahat, 'yong komunikasyon, aktibong pakikinig.
At di lang 'to tungkol sa paghahatid ng impormasyon,
tungkol din 'to sa pagtanggap nito.
Sina Claudio Álvarez at Silvia, ang nanay niya, ang mga guro ko.
At kung magtutulungan tayo bilang isang team,
makakamit natin 'yong mga pambihirang resulta.
Pumunta kami sa bahay ni Silvia.
Nasa sampu kami.
Di lalampas sa 15.
Napakatagal na panahon bago ako naniwala sa sarili ko.
At nalaman na kaya ko...
Para sa 'kin, coaching ang nagmarka ng noon at ngayon ng buhay ko.
...para baguhin ang mga bagay.
Tinuruan nila kaming tingnan ang mga bagay sa ibang pananaw.
Paano mag-isip sa ibang paraan.
Laging tungkol sa personal na pagbabago, tungkol sa pagpapalakas ng sarili.
Di kailanman tungkol sa ekonomiya.
Gamit ang lahat ng impormasyon na nakuha ko sa karanasan...
Noong matapos ko ang kurso at maka-graduate,
kumikita na sa lungsod 'yong Generación Zoe.
Hello, team, kumusta? Kumusta sa lahat ng Cordobeses at sa lahat.
Wag palampasin ang pagbubukas ngayon, 5:00 p.m., ng isa sa mga opisina
na gagawa ng kasaysayan sa Argentina at Latin America. Oportunidad ang susi.
GENERACIÓN ZOE
Zoe.
Ito ang reception area.
Magbubukas kami ngayon dito, sa Villa María.
Dito ang traders namin.
Ito ang mga opisina namin.
Dito ang mga banker, kumbaga.
Ang daming trabaho. At mayroon na kaming espasyo,
ngayon magbubukas.
Umikot ka na ba sa opisina? Nakita mo na lahat?
Alam mo kung kailan kokolektahin ang suweldo mo? Paano mo gagawin?
Nakita ko 'yong pagbabago ng pamumuhay nila sa social media.
Bigla na lang, may-ari na sila ng mga mamahaling bagay.
Mga bahay.
Mga biyahe.
Mga kotse.
- Kumusta ka, Claudito? - Mabuti.
Ang totoo, tinutupad ko ang isa sa mga pangarap ko.
Lagi kong sinasabi...
Sinabi ko sa nanay ko, sa mga anak ko, sa buong pamilya ko,
"Balang araw, magiging akin 'tong kotseng 'to."
At nasa background 'to
ng computer ko nang ilang taon.
Pero hindi ko inaasahan
na makuha ang biyayang 'to sa edad na 'to.
At itong pamumuhay namin, dahil 'to kay Leo, sa team, at sa Zoe.
Nagpapasalamat lang ako.
Claudito, ano'ng hawak mo may tatlong taon na? Isang Xerox machine?
Oo, isang Xerox machine.
Kaya tinanong ko si Claudio tungkol doon.
At doon niya sinabi sa 'kin, inaya ako sa isang business presentation.
Pumunta ako, at...
Para masabi ko kung ano ang Zoe,
kailangan ko munang sabihin sa inyo ang tungkol sa diwa ng Zoe.
Nagsisimula ito sa isang pananaw sa edukasyon, parte ng coaching.
Gayunpaman, naunawaan namin
na hindi sapat ang paghahanda.
Kung hindi natin mabayaran ang bill natin sa kuryente,
ang bill sa tubig, gastos sa paaralan ng mga bata, o kahit pagkakasakit,
malulugi tayo.
Doon nagsimula ang bagay na 'to,
na nagbibigay ng tsansa sa mga tao na kumita.
At doon nila sinabi sa 'kin na gamit ang educational membership,
babayaran ka habang nag-aaral ng coaching.
KUMITA NG PERA
May apat na haligi ang membership namin.
Una siyempre ang paghahanda ng mga lider.
Tapos gumawa kami ng referral plan,
at sa bawat baguhang dala ng isang tao,
makakatanggap sila ng royalties at kita.
Isa pang haligi ay turismo.
Sa isang beses lang na investment ng $1,600,
isasama namin kayo sa mga biyahe, pinakamababa na ang dalawang beses,
sa susunod na dalawang taon.
Tapos may pang-apat na haligi.
'Yon ang pag-iinvest na may 7.5% na kita
sa perang ipinasok ng tao.
'Yon ang perang ibinabalik,
na natukoy kong sapat na
para magpatuloy at lumago ang negosyo.
Sinabi ko sa asawa ko, tiningnan ko kung magkano ang mayroon ako sa bahay,
at sinabi niya sa 'kin, "Oo naman,"
dahil pareho kaming naghahanap ng pagkakataong umunlad.
Naabot ko 'yong halaga at idineposito.
Hi, kumusta? Si Leonardo Cositorto 'to.
Gusto ko sabihin sa 'yong nagtrabaho ako
sa mundo ng networking, sales, at mga negosyo sa loob ng 27 taon.
At sa loob ng 27 taon, higit isang libong eroplano na ang nasakyan ko.
Na nagpagastos sa 'kin,
sa mga ticket pa lang,
ng mga $500,000, siguro higit pa.
Kumikita ako bilang isang coach, isa akong professional ontological coach.
At gumagawa kami ng mga lider sa Latin America.
Naglalakbay sa Latin America.
Nagdadala ng mga posibilidad.
Dinadala lahat, mula sa salita ng Diyos hanggang sa oportunidad sa negosyo.
Ang bali-balita sa Santa Marta convention,
"Isang siyang master coach, sikat siya sa Argentina sa mga usapin sa ontology."
"May karanasan siya bilang negosyante."
Mr. Leonardo Cositorto!
Di ko pa narinig ang tungkol kay Leonardo Cositorto dati.
No'ng umakyat siya sa stage,
nakakabingi 'yong palakpakan.
Tapos 'yong masasayang hiyawan,
ayaw tumigil.
Kinuha niya ang atensyon namin.
Pero isang pag-unawa ang nakikita ko.
Isang interpretasyon ng isang ilusyon.
Pero pinapaniwala ako ng ego ko na totoo ang nakikita ko.
Magaling siya sa mga tao.
Sabi sa Bibliya, "Sa ngayon nakikita natin ang gaya sa salamin."
Dahil sino ang nakikita mo? Ang sarili mo.
May punto siya.
Sabayan n'yo 'ko. "Ang ontological coaching
ay hindi lang tungkol sa impormasyon."
"Isa itong disenyo ng pagkapanalo."
Noong matapos ang speech,
nagsimula silang mag-alok ng educational packages.
LIBRE LAHAT NG CAREER AT KAALAMAN
ANG SUSI SA TAGUMPAY
Ano'ng sakop nila? Neurolinguistics.
Ontology.
Pananalapi.
Pinag-isipan ko, kasi ang pagkagusto dito at pagbili dito, talagang magkaiba 'yon.
Di ako sigurado sa pagbili.
Pero pagbalik ko galing sa tanghalian at sa aktibidad,
binuksan ko ang pitaka ko
at nakitang wala na ang pera ko.
Sa pag-iisip, ibabahagi namin...
Sinabi ko sa lead coach 'yong nangyari.
At sinabi niya sa 'kin, "Ang perang ninakaw
ay gagawing bahagi ng bayad,
at pwede mong bayaran ang kulang sa susunod na linggo."
Akala ko pagpapakita 'yon ng pagkakaisa, ng suporta.
Naisip ko, "Sige,
paano kung bilhin ko? Paano kung bayaran ko 'yong kulang?"
"Ano'ng pinagkaiba?"
"Mag-aaral ako,
at pag kumita ako,
magiging interesante 'yon sa 'kin."
Idagdag pa ro'n
'yong nakaka-hypnotize na pagsasalita
na ginawa niya, pinalibutan ako nito.
Para bang inaral niya at nakita ang isip ng mga tao,
at alam niya ang gusto nilang marinig.
Nang magpasya akong bayaran 'yong kulang sa educational package,
naging miyembro ako
ng Zoe group school.
COACHING UNIVERSITY
MARCH 3, 2020
Unang kumpirmadong kaso ng coronavirus.
Unang positibong kaso ng coronavirus.
Isang 46 taong gulang na lalaki sa Italy.
Wala siyang sintomas.
MARCH 20, 2020
Simula hatinggabi,
kailangang sumunod sa pang-iwas at ipinag-uutos na paglayo sa mga tao.
Walang pwedeng umalis ng bahay.
Dapat manatili lahat sa bahay.
Hi, habang quarantine nagkaroon ako ng mga bagong kaibigan
na laging nasa bahay nang di ko namamalayan. Ipapakilala kita.
Hi, kumusta?
Hi, Maxi.
Ako si Maximiliano Batista, 43 taong gulang na ako.
Nagsimula akong magtrabaho noong 11 ako sa mga grocery store, shopping center.
Noong 14 ako, nagtrabaho ako sa punerarya.
At sa edad na 18, habang naghahanap ako ng trabaho,
nakilala ko si Leonardo,
na may direct selling company.
At mayroon siyang Toyota Country, napakagandang kotse.
Pinakamagagandang suits, 'yong Hugo Boss. Habang ako sa ukay-ukay bumibili.
At makikita mo
kung paano siya purihin ng mga tao, pinapalakpakan pag nagsasalita siya.
Naisip ko, "Ang galing niya, gusto ko siya gayahin."
Sa umaga, pumunta ka sa banyo, tumingin ka sa salamin at sabihin, "Wow!
"Ang guwapo ko." Sige, lahat kayo.
"Ang guwapo ko."
-"Ang galing ng katawan ko." -"Ang galing ng katawan ko."
Tapos halikan mo'ng sarili mo nang kaunti.
Kaya nagtrabaho ako sa kumpanya niya.
Tanda kong tinanong niya ako, "Ano'ng kailangan mo?"
Sabi ko, "Kailangan ko ng stereo, ng ref."
At sabi niya, "Kung magiging manager ka, bibigyan kita ng ref at ng stereo."
Siyempre sinuportahan ko si Maxi Batista.
Tinulungan ko siya para umunlad, pero pagsisikap niya ang karamihan do'n.
At naalala ko na nagsikap ako.
Naging manager ako sa loob ng apat at kalahating buwan.
Pero alam mo na ang buhay.
Nagtrabaho ako doon ng pito o walong buwan.
Matapos ang walong buwan, nagkaroon kami ng alitan.
Humiwalay ako sa kumpanya at nag-solo.
Ang training challenge ngayon. Una...
Hanggang dumating ang pandemic, ayos naman ako.
May apat na kotse ako na taxi.
May cosmetics company ako. Binili ko 'yong apartment ko.
Pagdating ng pandemic, nagbago na,
'yong mga salesman ko na door-to-door, umalis.
MAGSASARA, 80 DAYS ITITIGIL IMPOSIBLENG IPAGPATULOY
Tumayo ako sa labas na may mesa,
nagbenta ng pabango, cream, at hand sanitizer sa mga dumadaan.
Sa puntong 'yon, nakatira si Leo isang kanto mula sa opisina ko.
Nag-usap ulit kami.
MAY IPAPAKITA AKONG PROJECT SA 'YO
Doon pumasok si Leo
at nagsabing, "Max, kailangan ko ng coach para magbigay ng mga speech."
At sabi ko, "Walang problema."
Hi, kumusta? Namimigay ako ng sampung educational scholarship...
Nakatira tayo sa Argentina na mayaman pero mahina ang pag-iisip.
Pag-uusapan natin ang tatlong A.
Mahalaga ang tatlong A para sa tagumpay o kontrol sa buhay mo.
Binayaran niya ako sa mga speech na binigay ko.
Coach lang ako kagaya ng iba.
Sasabihin namin ang tungkol sa Zoe.
Layunin ni Leo na i-train ang isang milyong tao
para maging kabuhayan nila 'to, bilang mga coach.
Magandang gabi
sa lahat ng bansa sa Latin America.
Isang kahanga-hangang manonood ng 326 katao,
naka-connect, naiisip ko, mula sa buong mundo.
Welcome sa kabaliwan ng neuromarketing.
Welcome, masaya akong nandito kayo, miss ko na kayong turuan.
Noong pandemic,
kumalat ang impormasyon,
at pinarami no'n
ang mga manonood.
Pangunahing layunin na i-democratize ang edukasyon.
Ibig sabihin, kahit sino magkaka-access sa edukasyong naka-focus sa resulta.
Ba't mas malayo ang nararating ng ilan kumpara sa iba?
Salamat sa mga assistant ko.
Parami nang parami ang sumasali, pumapasok lang sila.
Dahil mahal namin ang ginagawa namin
at gusto pa namin ng marami.
Noong pandemic, nasa bahay ang mga tao
at naghahanap ng remote work, naghahanap ng matututunan.
Kailangan nila ng pagkakagastusan, nababagot sila.
Nakatulong sa amin ang kontekstong 'yon
para mas mabilis na lumaki kaysa sa inaasahan namin.
Nandito rin si Leo, naka-connect si Leo.
Buksan natin ang room.
Binuksan namin ang room at 720 tao ang naka-connect, naghihintay.
Oo, ang galing.
Alam mo, Claudito, nasa Mexico ako ngayon, kakalapag lang sa Cancún.
Tingnan mo'ng lahat ng taong naghihintay sa 'yo.
Handa nang lumipad.
Handa na akong pumunta sa Cartagena.
Zoe!
Guys, ganito ang mabuhay...
- Zoe! - Zoe!
Mula sa Brazil, ito ang Zoe!
Magbabago ang buhay mo.
Zoe!
Medellín, dito!
Salamat sa Zoe at kay Leo Cositorto dahil nakakilala ako ng mga tao.
Napakagandang experience 'yong matuto sa ibang tao.
Napakagandang gabi sa Arequipa na puno ang theater, bukas pasabog talaga.
Ang saya ng mga tao, salamat talaga.
Naospital ako at nakatakas sa dalawang ospital.
Kaya wag mo 'kong kausapin tungkol sa pandemic, naranasan ko 'to.
Ako yata ang unang na-isolate.
Baka COVID, o baka baliw lang ako. Totoo, tumakas ako sa dalawang ospital.
Noong November 2020, sabi ni Leo, "Max, kailangan ko pa ng oras mo."
"Kailangan mong bumyahe kasama ako, para makapagpares tayo."
Naisip ko, "Baka itinadhana ako na magbigay ng mga speech,
at makapagbigay inspirasyon sa mga tao."
Ikaw ang may kayang magbigay ng blessing, ang kayang gumawa ng himala.
Nasa 'yo ang kapangyarihang 'yon. At kung gagawin mo 'to, bilang amo...
Gusto kong umaakyat sa stage,
nagsasalita at pinanonood na magbago ang mga tao.
Tatapusin ko 'yong speech tapos lalapitan ako ng mga tao,
"Max, binago mo ang buhay ko.
"Dati nasa kama lang ako buong araw, di makatayo."
"Tapos tumayo ako para makinig sa speech mo."
Ako si Mirian, pinanganak ako sa Buenos Aires.
Kasal ako at may tatlong anak.
Isa akong healthcare professional, hemodialysis technician.
Sinabi sa 'kin 'yong tungkol sa Zoe
ng taong pinagkakatiwalaan ko.
Sabi nila, "May iaalok ako na talagang magugustuhan mo,
magbabago ang buhay mo.
"Matagal na akong kasali, tingin ko para sa 'yo talaga 'to."
Ipinaliwanag nila na totoo raw 'to, na may 7.5 porsiyentong buwanang kita.
Wala kang dapat gawin, 'yon lang unang investment.
Pera mo ang magtatrabaho.
At naisip ko, "Gusto ko 'yan."
Gano'n ang nangyari.
Wala akong alam tungkol sa Zoe.
Kahit na logo, 'yong CEO, sino'ng may-ari, sino'ng gumawa nito.
Nag-sign in ako sa unang membership.
MAG-SIGN IN GAMIT ANG USERNAME MO PARA MA-ACCESS ANG ADMIN PANEL
Doon na nagbukas ang page, nando'n ang pangalan at picture ko.
At makikita mo 'yong virtual office,
tinatawag na back office.
Nando'n sa cellphone mo,
makikita mo sa magandang cloud na 'to
kung paano, unti-unti, lumalago 'yong pera mo,
at nagiging masaya ka dito.
Para 'tong ...
Sasabihin mo, "Grabe, akin lahat 'to. Di ako makapaniwala."
Kaya gugustuhin mong pag-usapan at ipagsabi 'to,
kasi nakakahawa siya.
Isipin mo na lang, "Ano'ng ginagawa mo?"
"Kita mo?" Tapos biglang, "Kumusta ka na?"
Nakita ko na baka ito na 'yong daan para matupad 'yong pangarap ko,
para makamit 'yong financial freedom, 'yong pang-ekonomiyang kalayaan.
Dumami na ang oras ko para sa sarili ko, para sa bahay ko, para mga anak ko.
Nakita mo 'tong magandang mundo, nasabing, "Ito ang paparating, ang bago."
Gusto ko maging parte nitong bagong agos,
kasi akala ko interesante,
nakaka-excite.
Sa oras na mapagtanto mo, 'yon na lang ang naiisip mo.
Natulog kang iniisip 'yong Zoe tapos babangong 'yon din ang iniisip.
Di ko maalala ang petsa,
pero pagkatapos naimbitahan ako sa isang convention sa Carlos Paz.
Sampung hotel yata 'yong napuno nila.
Ang pinakamababang investment $400, pero kung umabot ka ng 1,000,
magkaka-access ka sa convention na ito,
tapos 'yong hotel mo bayad na, pati pagkain mo,
'yong ticket sa theater kung saan sila magsi-speech.
ONTOLOGICAL COACH
Tapos do'n, sa Carlos Paz,
nakilala ko si Cositorto, Max Batista, at mga lider galing sa ibang probinsya.
Oras na para may magpakita sa mundo
na lumalayo sa kultura at sa nakasanayan.
At nagpakita na nga 'yon,
at tinatawag 'tong Generación Zoe.
Noong nagsimula kaming makipag-usap sa mga tao, halos lahat sang-ayon.
Nangangarap ulit, hinahabol ang mga gusto. "Uy, ano'ng gusto mo?"
"Pumasok ako sa Zoe kasi hindi akin 'yong bahay ko," gaya ko.
Nakinig ka sa mga tao, tapos mula sa mga milyonaryo
hanggang sa mga naghihirap na baguhan, magkakasama kami.
'Yong mga speaker, sila 'yong nando'n na sa negosyo,
sinasabi kung magkano 'yong in-invest nila.
Kung gaano katagal, kung gaano karami ang nakamit nila.
Dahil bilang artista, hindi aabot sa $700 kada buwan 'yong kinikita ko.
Tapos ngayon, sa Zoe,
kumikita ako ng higit sa $15,000 kada buwan.
- Magdo-donate siya ng $1,000. - Nagpapasalamat talaga ako.
Idadagdag natin 'yan, gagawin nating 1,500. Ayan na.
Kukuha siya ng $1,500.
COSITORTOLAND
Lalaki 'to!
Kapareho ng pangalan ng anak kong lalaki.
Santiago.
- Nasaan si Santiago? - Nasa likod.
May mga stand-up comedian, mga dancing troupe.
At naaalala kong pumunta sa stage si Max, si Max Batista, at nagsimulang sumayaw.
Tapos bigla niyang hinubad ang damit niya
at sinimulang sumayaw nang napaka-sexy.
Pinapanood siya ni Cositorto mula sa balcony, aliw na aliw lang.
Parang nasa Disneyland. Di pa ako nakapunta, pero...
'Yong nakita ko parang
isang kamangha-manghang theme park.
Isang buhay na puno ng luho,
lahat ng makakamit mo sa tulong ng Zoe.
Tapos sabi ko sa asawa ko,
"Kakausapin ko si Claudio, gusto ko magtrabaho sa office nila."
"Paano mo gagawin 'yon at 'yong shop?" sabi niya.
"Di bale. Kakausapin ko si Claudio kasi sa halaga ng investment ko,
mas matatagalan pa bago ko makamit ang gusto ko."
Nasa loob na ako, pero gusto ko pa ng kaunti.
Dahil may mga regular na taong lumalapit sa amin
at ikinukuwento 'yong mga pangarap nila.
"Idedeposito ko 'yong ipon ko,
at dito ko ilalagay kasi mas malaki ang bayad,
kasi mapagreretiro ko ang mga magulang ko."
"Kasi mas magandang buhay ang mbibigay ko sa mga anak ko."
Doon na nag-click, no'ng sinabi kong, "Okay."
"Ito ang pinto sa mahiwagang mundo, dito tayo papasok."
Nagustuhan ko lahat, lalo na sa loob, alam mo 'yon?
'Yong mamuhay kung pa'no sila mamuhay.
GENERACIÓN ZOE PINAGSASAMA ANG MGA BUHAY AT PANGARAP
Ako si Nahuel Bargaz.
32 taong gulang.
Dati akong nagtrabaho sa automotive market.
Nagtrabaho ako sa isang oil shop. May sarili akong garahe.
Ipinakita sa akin ng kaibigan ko kung ano 'yong mga investment.
'Yong mundo ng cryptocurrency, na di ko naintindihan no'ng una.
Pero nagsimula akong matuto, at doon ko nadiskubre ulit
'yong pagmamahal ko sa pag-aaral sa mundo ng trading.
Gawa ng sabi-sabi, kumalat 'yon sa lungsod.
Na mayroon daw investment fund sa mga trader.
Na matututo ka habang nagtatrabaho para sa kanila.
At nag-iinterview na sila ng mga bihasang trader.
BARKO
Mga ma'am at mga sir, oportunidad ang susi dito.
Lumapit ka pa. Iniisip mo siguro kung ano ang trading.
Ang trading, mga manonood,
ay sining ng pagbili ng mababa at pagbenta ng mataas sa maikling oras
para kumita.
Gano'n kasimple.
At ano'ng iti-trade natin?
Aba, may limang pagpipilian.
Shares o bonds na itine-trade sa stock market.
Mga currency gaya ng euro, dollar, yen, pound, sa merkadong tinatawag na Forex.
'Yong sikat na mga cryptocurrency gaya ng Bitcoin, Ethereum, at iba pa.
Mga commodity, lalo na 'yong ginto at pilak, bukod sa iba pa.
Tapos 'yong futures. Isang kontrata sa pagitan ng dalawang tao
na nangako, sa piniling petsa sa hinaharap
at piniling presyo, na magpapalitan ng asset.
Ang trading ay gawaing pwede kang kumita o mawalan ng pera.
Kailangan dito ng training at dedikasyon.
Halimbawa, walang mangangarap
na magmaneho ng eroplano gamit lang ang mga internet tutorial.
Di ba?
Sa Zoom 'yong unang interview.
Tinanong nila kung pwede akong pumunta sa office nila para sa sunod na interview.
Nagpakita ako, ipinaliwanag nila ang pamamaraan nila sa trabaho.
Sabi ko gusto ko.
Anong klaseng trader 'yong ayaw mag-manage ng capital
habang ginagawa 'yong gusto nila? Pangarap ng bawat trader 'yon.
Maayos 'yong lugar, mahusay 'yong pagtatabi sa mga opisina.
Pwede kang pumunta, i-boot 'yong computer mo,
kausapin 'yong katrabaho mo at umalis,
"Ano'ng pares ang sinusuri mo ngayon? Ano'ng tinitingnan mo?"
'Yong pagtatrabaho sa lugar kung saan mapapaunlad ko 'yong inaral ko,
matutulungan ko 'yong iba na magkaro'n ng capital,
mapapalawak ko 'yong level ko sa trading.
Nando'n lahat 'yon.
Ang una nilang ginawa sa amin, nilagay kami sa trial.
Gusto nilang makita kung gaano kami kagaling sumunod sa mga utos
ng isang expert trader.
Bale, si Rosa 'yong expert na 'yon. Si María Rosa.
Hello, Maracaibo. Ako si Rosa María González Rincón,
tumatawag mula sa Argentina.
Nagtatrabaho ako sa Zoe, nagdidisenyo ako ng tatlong platform
na bumago sa paraan ng paglipat,
paggawa, at pag-invest namin ng pera.
Nagtatrabaho rin ako bilang professional trader sa kumpanya,
at kasama ang team sa Córdoba, galing Argentina,
nakagawa kami ng $125,000 na kita para sa kumpanya noong nakaraang linggo.
Alam na alam niya ang ginagawa niya.
At kahanga-hanga siya.
Noong nagsimula akong magtrabaho, medyo ginawa ko lahat.
Tapos lumipat ako sa customer service, tumatanggap ng mga tao
na nandito para mag-invest sa negosyo.
May mga taong pumunta sa opisina
na alam na 'yong patakaran,
dahil kumalat ito gawa ng kwento ng iba.
WELCOME TO ZOE ZOE PREMIUM - BAGO AKO!
Kinakailangan kang dalhin dito ng ibang tao.
Pag nagdala ako ng tao,
may komisyon ako sa pagpapakita ng negosyo sa iba.
Magdadala naman ng iba 'yong taong 'yon,
tapos mabibiyayaan din sila sa pagdala sa kanila sa negosyo.
Lahat ng nasa network ko,
hanggang doon sa eight line, sa perfect five matrix,
ay nasa 400,000 katao.
Kung may 1,000 na tao sa network ko, magkaka-PIN bawat isa,
at magbabayad sa 'kin bawat PIN ng $100 hanggang sa eight line.
Magkano agad ang kikitain ko?
- Isang daang libo. - Anong pera?
- Dolyar. - Isang daang libong dolyar.
'Yong mga dumadating mula low-to-middle class background
ini-invest ulit 'yong pera nakuha namin.
Tapos mayroon din ibang uri ng tao.
Mga negosyante.
Mga abogado, mga banker.
At malaking pera 'yon.
May ilang nababayaran ng $60,000.
Naisulat ko 'yong mga resibo.
$60,000 'yon. Nagpakita siya at umalis na may gano'n karami.
Minsan, may lalaking dumating
na may mga kahong puno ng dolyar,
natatakpan ng trash bag.
Pumasok siya sa opisina, sinipa 'yong mga kahon ko.
"Saan ko ilalagay ito?" "Ano'ng mayroon diyan?"
"'Yong pera." "Nasa kahon?" "Oo, dala ko 'yong dolyar."
May $200,000 doon sa mga kahon.
Grabe talaga.
Hindi pa ako nakakita ng ganito karaming pera.
PARA SA "EL DIARIO" KASAMA LAGI ANG MANGGAGAWA NITO
September 2021.
'Yong una ay isang article sa local na pahayagan,
kasama 'yong diyaryo namin, El Diario del Centro del País,
tungkol sa pagdating ng isang football team
na kukuha ng puwesto sa liga ng football sa Villa María,
'yong Deportivo Zoe.
Bagong team, pasok 'yon bilang balita.
Ito ang unang beses na nangyari ito.
'Yong galing sa usaping pang-ekonomiya, imbes na panlipunan.
Isang team na may mga kilalang tao
sa sport, sa provincial at national level.
TIBAY NG ISIPAN
At batay doon,
di ko sasabihing inimbestigahan ko 'to,
pero iba ang dating sa 'kin.
At medyo mas tinutukan ko lang.
Noong makita ko
na di na nagtatrabaho doon 'yong receptionist ng clinic...
"Saan sila nagpunta?" "Nagtatrabaho na sila sa Zoe ngayon."
Noong tumigil ako sa dealership para magpagawa,
nalaman kong wala na 'yong salesman na nagbenta sa 'kin ng huli kong kotse.
Napansin ko na 'yong mga kotseng may logo... At hindi lang basta kotse.
'Yong Audi.
Cooper.
BMW, lahat may logo ng Zoe.
Naisip ko, "Ano'ng nangyayari?"
Naalala ko 'yong parehong sitwasyon na nangyayari sa Villa María,
sa kumpanyang Soluciones Diarias ang tawag.
Ang una kong naisip,
tanungin sa National Securities Commission
kung rehistrado ba 'yong negosyo na Generación Zoe.
At sinabi ng Commission hindi,
na pinadalhan na nila sila ng abiso noong October
na itigil ang mga gawaing pang-ekonomiya.
ARAW-ARAW EL DIARIO NG VILLA MARÍA
Medyo nalungkot ako
habang sinusubukang makita kung ano'ng mayroon sa lahat ng ito,
kaya inilathala ko 'yong unang article.
Isang gabi ko lang sinulat.
At habang sinusulat ko 'yong article,
ayoko na ulit mangyari 'yon.
IDINEKLARA NG SECURITIES COMMISSION ANG PAGPAPATIGIL SA ZOE
Kakabukas lang natin ng Aviva Zoe sa mga opisina noong dalawang linggo,
di natin kailangang magulat sa mga ganitong pag-atake, tama?
Dahil malamang patuloy silang darating. Alam mo? Nakatanggap ako ng text
galing sa lider namin,
at ang sabi,
"Ano? Akala mo pag pinamunuan mo ang lungsod,
pinamunuan ang buong rehiyon, makakakuha ka ng palakpakan?
Wag kang tanga."
Noong November, naging online ang Zoe Broker.
At sabi nila may pagkakataon kami na gumamit ng mas malaking capital.
Nasa $50,000 ang pinag-uusapan natin.
Hello, samahan ng Zoe. Nandito kami sa mga opisina ng Zoe Broker
para ipakita ko sa inyo kung tungkol saan ang platform natin.
Ito ang utak natin,
ito ang lisensiyang gumagawa sa atin na opisyal na internasyonal na broker,
para makapag-operate tayo sa iba't ibang financial market.
Nag-invest kami ng malaking halaga sa loob ng ilang buwan.
Malaking halaga.
Gumastos kami ng $3 milyon para makuha ang broker na 'yon,
at nagsimula kaming magbukas ng accounts na may $50,000.
Isa bawat pinagkakatiwalaang kliyente o bawat bansa.
Tapos nagbukas kami ng accounts na may $250,000.
Tapos lumipat kami sa ibang markets,
Forex, Futures, synthetic indices.
May 350 traders kami na nagtatrabaho magdamag,
at sa pagte-trade nila kumikita sila sa pagitan ng 1 at 2% araw-araw.
'Yong 1 o 2% araw-araw
nagiging 25 hanggang 40% na buwanang kita.
Si Rosa María kumita ng 90%.
Naabot niya ang 97% na kita sa isang buwan, at ipinakita sa lahat.
Sobrang saya namin dahil nagkaro'n ng award si Rosa María,
17 araw mula noong magsimula siya na magtrabaho sa synthetic indices.
Pambihira ang mga resultang nilalabas niya araw-araw.
Gusto namin siya bigyan ng reward.
At binibigyan niya tayo ng halimbawa ng pagpapakumbaba, debosyon, at disiplina.
Maaaring may nakatira sa kalye, nanlilimos ng pera.
At may isang gumagawa ng sarili nilang kita, tulad namin sa Zoe.
Magi-invest ka, magkaka-back office, makikita mo 'yong interes sa araw-araw.
Compound interest, di ko alam kung ano ba 'yon.
Reinvesting... Napakaraming bagay.
Pero hindi nag-click sa 'kin, kasi puro salita lang.
At doon dumating si Yrimia,
na alam naming dating hukom.
Sa katapusan ng March 2021,
pumunta 'yong presidente ng kumpanya sa opisina ko
at tinanong ako, "Ano'ng nakikita mo?
Ano'ng dapat kong gawin para makasunod sa mga regulasyon sa Argentina?
Layunin ngayon na ipakita na ang economic group natin
ay isang legal na kumpanya,
rehistrado sa harap ng General Inspectorate of Justice,
kinokontrol ang mga asset ng Ministry of Justice,
kami ang... Lahat 'to pasado sa gobyerno.
Ngayon, bawat kalahok ay bahagi ng trust.
Hindi na sila prankisa, mga kalahok na sila.
Hindi sila tumatanggap ng interes, tumatanggap sila ng dibidendo.
Pero dumating ang lalaking ito para pawiin ang pagdududa namin.
Sabi ni Yrimia, "Max, gagawin ng trust na bulletproof 'yong kumpanya."
"Magkakaro'n ka ng $120 milyon na insurance."
"Pag may mangyari sa kumpanya, bulletproof ka."
Gusto kong buuin ito
gamit ang nakakatawa pero totoong pangyayari.
Tinanong ng isang mamamahayag si Kissinger,
"Bakit ang dami mong pera?"
At balang araw baka tanungin tayo, "Pa'no dumami ang pera ng Zoe?"
At hindi sumagot si Kissinger, hanggang sa sinabi niya,
"Dapat mo makuha ang unang milyon mo."
Tapos sinundan nila ng tanong, "Paano mo nakuha ang unang milyon mo?"
Sabi niya, "Sa kahit anong paraan." "'Yong sunod?" "Sa pagsunod sa batas."
Tiniyak niya sa amin,
sa publiko, na makakahinga kami nang maluwag
dahil siya, bilang legal na direktor,
ang namumuno sa legalidad
ng lahat ng produkto ng Zoe.
Noong isang araw, kasama ko si Maxi,
at sabi ko sa kanya, "Maxi, papasok tayo nang todo sa Bitcoin."
Pag kasama mo si Leo, tungkol sa oportunidad ang usapan n'yo,
tungkol sa pag-unlad, kung ano'ng mangyayari.
Pag may lumalapit sa 'kin at nagsasabi, "Uy, Maxi, may negosyo ako para sa 'yo."
Sasabihin ko, "Wag ako ang kausapin mo,
si Leo dapat, siya ang may-ari ng kumpanya."
Siya ang namumuno sa lahat ng mga ideya at proyekto.
Ang pangarap ng dalawang tao na nagdala nito sa kumpanya,
at ngayon malaki na ang kita.
Gusto naming nasa magandang lugar ang mga tuta at kuting natin.
Sino'ng may aso o pusa?
ZOE PET SHOP
'Yong mga negosyo,
walang duda, 'yon ang pinakanagbigay sa 'kin ng kumpiyansa.
Uy, guys, kasama ko ngayon si Leo...
Nakakabilib.
Bumili kami ng dalawang Zoe Burger,
humigit-kumulang $60,000 bawat isa,
tapos 'yong pagpapaayos, at sa kabilang banda mayroon kang
Zoe Car.
Kita mo na may shares sila sa iba't ibang kumpanya.
Nandoon 'yong mga kotse, pati na 'yong dealership.
Lahat lumalago, lumalaki.
At nasa kung saan-saan kami.
Dahil tayo ang kinakain natin.
Siniksik na mga emosyon tayo at tayo ang idinedeklara natin.
Kaya idineklara namin ang Zoe Natural, at heto na ito ngayon.
Salamat, Leo. Salamat, Maxi.
May iba pa ba kayong gustong malaman, mga binibini? Isang buong gallery...
LEAD COACH
Para sa isang kumpletong beauty center.
Mga surgery para sa mga kasamahan ko.
Bigla na lang silang nakaporma.
O may Mini Cooper.
At saka, magbubukas tayo ng unang kindergarten
at elementary school
para magkaroon ang mga anak natin ng edukasyong nararapat sa kanila.
Bravo!
Isang paaralang walang pagwewelga!
'Yong ginagawa ni Leonardo Cositorto ay isang ecosystem,
isang komunidad ng mga tao sa loob ng Zoe.
Pumupunta sila sa Zoe gym, sa burger place.
Kung gusto nila ng kotse, pwede silang bumili.
Zoe cash. Nasa Zoe market cap na tayo.
Kita mo na 'yong currency nasa 0.20 sentimos ng dolyar.
'Yong sarili naming cryptocurrency,
na ginawa namin matapos mag-invest ng mahigit sa $4 milyon.
At 'yong publisidad na pinagmamalaki nila, lalong dumami.
Maraming bansa ang tiningnan nila,
interesado 'yong mga tao sa Australia, sa Great Britain, sa Italy.
Leo, heto ang mga eroplano mo.
At nagbukas kami ng Futswap sa Sweden.
Nagbukas kami ng mga opisina sa Miami.
Bumili ng mga football team sa Spain si Leonardo,
bumili siya sa Paraguay, sa Thailand.
Kasama namin ang Deportivo Español.
Maging gate na bakal ka. Umiskor ng dalawa o higit pa, 2.4 milyon.
Mag-uuwi ka ng 100,000 peso.
Bukas o sa makalawa, ibibigay namin ang wallet, ang cryptocoin,
magkakaroon ka ng dagdag na 55,000 peso.
Itago n'yo dahil iingatan ito ng kumpanya, pero kung may gustong magpapalit, pwede.
Alam n'yo kung saan gawa ang mga bagay?
- Mga hilaw na materyales, tama? - Oo!
Ano ang hilaw na materyal ng bagay na hindi mo nakikita?
Pananampalataya! Binubuo nito ang hindi mo nakikita.
Nanalo na tayo bago pa tayo maglaro!
Binuksan namin 'yong Zoe Paradise.
Noong lumabas 'yong Zoe Paradise,
nasa grupo ako,
at sinabi ni Leonardo, "Ganito ang halaga ng bawat lote."
Di mo pwedeng palampasin.
Hi, kumusta ka?
Pag binili mo ng cash, 54,000.
Magkakaroon ka ng tatlong lote sa metaverse, investment 'yon.
Makikita mong nabubuo ang lahat. At makakapili ka agad.
Kung ayos sa 'yo, ikokonekta na kita sa payment team para makapagdesisyon ka.
Sabihin mo sa 'kin, Leo. Pera ba sa papel?
Ang gulo nitong lahat sa 'kin, pero sige.
BOSES NG BIKTIMA
Makikinig ako sa puso ko at magpapatuloy.
Buong ipon ko na 'to, kaya magtitiwala ako sa 'yo at susundan kita.
Magandang investment ang Zoe Paradise, makikita mo.
Isang business holding ito na kita mong hindi lang ito Zoe,
kundi maraming kumpanya sa likod ng Zoe.
ZOE AIRLINE, ZOE WATER, ZOE CAR, AVIVA ZOE, ZOE HEALTH, ZOE TRAVEL
Nakita naming may suporta, may mga negosyo
na nagpakita sa amin ng katatagan nito.
Bale, papunta na kami sa eroplano
papuntang Dubai.
28 oras na flight 'to, tandaan mo.
UNITED ARAB EMIRATES
Pag-ibig ang namumuno sa mundo, kaya wag mahalin ang pera at gamitin ang tao.
dahil mawawala ang mayroon ka.
Pag binaliktad, mapaparami mo.
Sinabi ni Yrimia na kailangan namin magtayo ng mga kumpanya sa Dubai,
dahil mas mababa ang buwis nila kaysa saanman sa mundo.
Nandito kami para magbukas ng negosyo. Zoe Dubai, siyempre.
Nandito rin kami para buksan ang Zoe Football.
Gusto namin magtayo ng clinic.
Nirekomenda ng mga abogado, ng accountant, at ni Yrimia
na kumuha siya ng taong mapagkakatiwalaan.
Noong pumirma ako bilang vice president ng Generación Zoe
sabi niya, sa pag-uusap namin, "Max, di ito partnership."
"Kailangan ko ng mapagkakatiwalaan
na hindi ako hihingan ng shares o anuman sa hinaharap."
Nasa bahay kami ng isa sa mga may-ari
ng mga bangko sa Dubai.
Na may private beach sa bahay niya.
Tapos sa Dubai, parang isa lang din 'yong karanasan.
Tingnan mo. Uy, ayokong tumingin.
Tingnan mo 'to. Tingnan mo kung saan kami naghahapunan.
Makikita mo sila
at matutuwa ka kasi parang nandoon ka rin.
Sa lahat ng hayop,
dapat piliin ng mga lider na maging mga camel.
Sila lang ang may dalang tubig para makatawid ang iba sa disyerto.
Noong sinabi ko sa kanya sa Dubai
na dapat bumili kami ng minahan ng ginto,
Sinabi sa akin ni Luis Yrimia na magandang pagkakataon ito.
Nagdala siya ng taong sinabi niyang may-ari ng Sol Petróleo,
binentahan nila ako ng minahan ng ginto sa San Juan,
León ang pangalan, at isa pang minahan.
At sinabi nila sa akin makakapaghatid sila ng ilang ginto.
Pinresyuhan nila ng nasa $500,000.
Para sa amin, noong panahong iyon,
kalahating araw ng pagbuo ng yaman 'yong $500,000.
Mayroon talagang mga minahan.
Ako mismo ang bumisita sa Court of Mines para mapatunayang totoo ang mga 'to.
Kinausap ko ang hukom, nasa working conditions sila,
pagkatapos, gumawa ng kontrata si Cositorto
kung saan magbabayad siya ng hulugan, tapos 'yong huling hulog ang magbibigay
ng lisensya para magbungkal ng minahan sa kumpanya ng Zoe.
Pinagtawanan tayo noong sinabi nating susuportahan natin 'yong coin ng ginto!
At idinedeklara ko ngayong gabi.
Ipapalit natin ang Zoe Cash sa gitno! Isang gram, isang coin!
KUNIN MO ANG KALAYAAN MO SA ZOE CASH
Ang huling gagawin natin dito, ang bonus sa jackpot,
ay ang pagkuha ng mga minahan.
Nakuha natin 'yong unang dalawa, at gagamitin din natin 'yong isa pa.
At kahit hindi tayo ang may-ari, papayagan tayong kumuha.
At malapit na, bubuo tayo ng film crew
sa minahan para ipakitang kumukuha tayo ang unang mga gram ng ginto.
Bravo!
Lahat ng sinasabi ko totoo, makikita mo, mahahawakan mo.
Di ka makakabili ng minahan sa Argentina,
o ng espasyo kung saan kinukuha ang ginto.
Ang mga minahan ng hilaw na metal, tulad ng ginto, ay pag-aari ng estado.
Mga konsesyon itong dumaan sa bidding, at may porsiyento 'yong magbubungkal,
habang 'yong natitira sa estado mapupunta.
Sabi ni Yrimia, "May Chinese investor ako
na magdadala ng $100 milyon sa kumpanya
para samantalahin 'yong minahan."
Para 'yong Zoe Cash mapunta sa lahat ng Chinese supermarket
at pwedeng magbayad gamit 'yon.
Dahil wala akong kinalaman sa negosyo o anuman...
Kasinungalingan ba lahat?
Si Yrimia lang ang nakakaalam niyan.
Gusto ko sabihin na nitong Biyernes at Sabado,
pupunta ako sa ABC theater, di mo 'to mapapalampas.
Ikaw at lahat ng kaibigan mo.
Coaching, mentoring, at ang pinakamaganda ng negosyo sa mundong hawak mo. Bye.
NOVEMBER 2021
Kumusta ang lahat?
- Uy. - Magsisimula pa lang ang gabing ito.
Pagkatapos ng gabing ito,
walang lalabas na gaya noong pumasok nila.
Palakpakan natin
ang taong di mapigilang magningning mula nang dumating siya,
dahil mahal siya ng lahat.
Max Batista. Maxi, halika rito!
Magandang gabi!
Lumago kami ng 8,000 porsiyento noong 2021,
kumikita kami ng 40, 50 milyong dolyar kada buwan.
Kaya kalahati hanggang isang milyon ang hawak ko kada araw.
Una, gusto ko magpasalamat sa Diyos, sa paglagay sa 'kin harap n'yo.
Pangalawa, gusto ko magpasalamat kay Leo.
Heto pa ang isang magaling nakaka-inspire na lider,
na naging malapit sa atin.
- Founder ng Zoe. - Founder ng Zoe.
At handa na siyang...
- Bigyan kayo ng inspirasyon. - Muli.
Maligayang pagdating, Leo Cositorto!
Madalas lumalaki 'yong kumpanya hindi nang 8,000 porsiyento,
pero 400 porsiyento,
tapos, nasa dalawang bilyong dolyar 'yong kinikita namin.
May mga Colombian ba dito?
Mabuhay ang Colombia!
Hindi ito unicorn, double unicorn ito.
Pero buong mundo ang usapan.
Ngayon, mayroon tayong 64 na opisina sa buong mundo.
Ngayong buwan, naglipat tayo ng mahigit 20 milyon ang kita
sa kamay ng lahat ng mga partner at mga miyembro ng Zoe.
At ngayon,
58,000 katao na tayo sa buong mundo!
Tingnan n'yo ang ginagawa natin dito!
Dapat sa Colosseum na tayo sa susunod, tama?
Oo!
Sa mga susunod na taon, gagawa tayo
ng mga hakbang na panlipunan at politikal
para sa hinaharap, tayo ang mamuno sa
isa, dalawa, tatlo, apat, lima, anim na bansa sa Latin America.
Gusto ko magbigay ng pangwakas na salita.
Isang mamamahayag
galing Villa María
na nagngangalang Sergio
ang nagpadala ng email
dahil nakita niya sa Villa María,
umaalis ang mga tao
sa mga tradisyunal na trabaho. Mga sekretarya, banker,
iniiwan nila 'yong dati nilang trabaho
na kumikita ng 200, 300 dolyar kada buwan, para saan?
Magtrabaho para sa Zoe!
Ano'ng problema?
Wala akong taong kinatatakutan!
Walang tao!
Luluhod lang ako sa Diyos!
Sabi ni Hesus, "At gagawa pa sila ng mga bagay na mas dakila pa kaysa dito."
Ang mga nakamit natin
ay mga bagay na kahit na Panginoon hindi nagawa noong narito siya sa mundo,
pero nangako siya na gagawa tayo ng mga mas dakilang gawain,
at darating na ang mga mas dakilang gawain.
PAGSISIWALAT SA PYRAMID SCAM I-TWEET
Siyempre alias lang 'yong Beto Mendeleiev.
Hindi ko kailanman nakilala, at hindi ko tinanong.
Isa siyang Twitter user na nagsimulang ilantad kung ano ang Generación Zoe
bandang October 2021.
Kaunti lang ang followers niya noon.
Naalala kong may nakita ako sa ilan dito,
pero di ko pinansin masyado.
May iba akong ginagawa, trabaho at iba pa.
Nagtrabaho ako sa computer science sa loob ng tatlong dekada.
At pag libre ako, nagtu-tweet ako bilang libangan.
Nakakita na ako ng ilang mga scam na pinagpapasa-pasahan,
mga negosyong mahimala
base sa mga cryptocurrency, anuman ang uso.
Tapos nakita ko 'yong tinatawag na Generación Zoe,
na, sa totoo lang, medyo nakakatawa.
Wag n'yo ibenta ang bahay n'yo para mag-invest,
mag-invest kayo ng $500, $1,000.
Wala kang pera? Ibenta mo ang aso mo!
Nang mas inaral ko ito at makita ang mundo ng Generación Zoe,
naintriga ako kay Leonardo Cositorto bilang isang tao,
at naisip ko, "Saan siya galing? Sino siya?"
Kung titingnan ang background niya,
'yong tatay niya pala
ay negosyante sa publishing sector
na nalugi sa simula ng '80s.
Tapos,
para kumita, nagbenta siya ng mga libro gawa ng door-to-door.
At sinama niya si Leonardo Cositorto
at ang kapatid niyang si Guillermo.
Doon natuto si Cositorto
o nahasa sa direct sales.
Nagbebenta sa kalye, kumakatok bawat pinto.
- Uy, pulis ka, di ba? - Oo, sir.
May sale kami sa lugar...
Hindi ka pwede magbenta dito.
Wag ka magalit. Pasensiya na. Di ko alam, kakausapin ko ang manager.
- Sige. - Akala ko legal 'to.
- Nandito ba ang istasyon? - Dalawang kanto sa kaliwa.
- Sa kaliwa? Sa paligid ng kanto? - Oo.
- Ikaw ba si Corporal Flores? - Oo, paano mo nalaman?
Dahil sa tsapa mo. Salamat at pasensiya na.
Salamat. Kita tayo mamaya. Pumunta na tayo sa istasyon ng pulis.
Magandang umaga. Istasyon ba 'to ng pulis?
Ipinadala ako ni Corporal Flores, may sale kami.
Sinabi niya sa akin na...
Noong '90s, nagsasanay na salesman si Cositorto.
May pagka-hunyango siya.
Iba ang salita niya depende sa sandali at sa lugar.
Laging ipinipresenta ang sarili bilang rebolusyonaryong bayani,
isang matagumpay na negosyante na babago ang ekonomiya.
Gagawa ng mga milyonaryo.
May punto na pinasok din niya 'yong mundo ng Ebanghelismo.
Minsan nagbibigay Siya, at minsan kumukuha.
At kumukuha Siya para makapagbigay ulit.
Sa madaling salita, sinasabi ng teolohiya na Katoliko, mabuting maging mahirap.
Sabi sa teolohiya ng kasaganaan, ang Diyos gusto kang yumaman.
Kung mahirap ka, puwes, masama ang relasyon mo sa Diyos.
Lumuhod ka kung kinakailangan, sa ngalan ni Hesus.
Nang buong puso.
Walang lugar na mas mataas
O mas dakila
Kaysa dito sa paanan Mo
Ang hirap paniwalaan noong una.
Sino'ng magbibigay ng pera sa isang tao
na isang door-to-door salesman?
DISTRICT ATTORNEY'S OFFICE
Pabalik ako galing ng bakasyon. Ang haba ng taon.
Unang araw, pinakita ang mga dokumento. "Ito si Leonardo Cositorto."
Ako si Juliana Companys, district attorney
na nasa pangalawang shift sa Villa María, Córdoba, Argentina.
Dumating ang legal secretary ko, si Florencia Bortolussi,
si Alejandro Bianco at Germán Livingston, mga tauhan ko, at sabi, "Tingnan mo 'to."
Binigyan nila ako ng mga dokumento na pinamagatang "Zoe."
Ano ito?
At sinabi niyang nag-iimbestiga siya.
Nalaman nila sa social media, at kaparehong-kapareho ng scam na ito
'yong Soluciones Diarias, na nangyari limang taon na ang lumpas sa Villa María.
Sa gitna ng sinasabi niya,
sabi ko, "Ayusin mo 'to, wala pa ring tayong mga biktima."
May tumawag sa opisina
na pareho ang sinabi sa amin.
Noong una, akala namin nagpapautang 'yong Zoe.
May malaking kakayahang gumastos dito sa Villa María,
lalo na 'yong mga taong may dirty money
na nag-iinvest sa mga ilegal na nagpapautang,
para sa porsiyento para makautang sila.
Kaya sinabi ko kay Alejandro Bianco na pumunta sa Zoe, dito sa Villa María,
at umutang.
Inilarawan niya ang isang malaking opisina na masyadong malaki para sa Villa María.
"Ang dami nilang computer, ma'am, at lahat sila nagta-type."
"Dinala nila ako sa likod, may ilang upuan,
nagkakape sila, inalok nila ako."
"Ang ganda talaga ng opisina, ma'am."
Naisip niyang maraming pera do'n.
Kaya binanggit niya 'yong pangungutang.
Hindi raw 'yon utang.
Dapat daw mag-invest siya.
Inalok nila siya ng $500 investment para sa 7.5 na kita.
At kung magpasok siya ng mga kamag-anak, makakakuha siya ng 20 porsiyento kada tao.
Doon na bumalik si Ale at sinabi sa 'kin,
"Hindi sila nagpapautang, ma'am, pyramid scheme ang gawain nila. Talaga."
Sa penal code, para magawa ang isang krimen,
kailangang may biktima ng scam.
Kaya naisip naming maghintay hanggang may lumapit na biktima.
SINO'NG MAGBIBIGAY NG PERA SA TAONG COSITORTO ANG PANGALAN?
'Yong tumatak talaga sa 'kin sa Zoe
ay kung gaano kalaki, gaano katawa-tawa 'yong ino-offer na ganansiya.
Sinumang nangako ng buwanang kita ng 7.5%, sa dolyar,
siguradong mapapahamak.
Sinabi sa akin ni Florencia, sa Twitter, pinag-uusapan ng ilang user si Cositorto,
na pyramid scheme 'yon.
TANUNGIN MO KUNG ANO 'YONG ZOE. PARA 'YONG MATRIX, PERO KAY COSITORTO.
Nangyari na ito noon, at nangyari din dito,
pag nagsalita ako tungkol sa isang bagay,
nagiging sentro ako ng atensyon,
at humahantong sa marami pang iba na kokontak para magbigay ng impormasyon.
Nakita namin 'yong mga tweet, siyempre,
at nagalit kami,
yamot na yamot kami.
Ang tanong namin, "Paano sila nakapasok? Paano nila nalaman?"
"Sino'ng nagbibigay ng impormasyon? Bakit sila nandito?"
Medyo kailangang subaybayan
'yong ginawa ni Cositorto sa Twitter.
Alamin kung sino ang sino at kung paano sila kumilos.
Noong nagsimulang mag-tweet ang mga kaibigan ko,
nagsimula akong ganahan sa mga comment nila
at suportahan ang sarili ko gamit 'yon,
kasi naisip kong dapat magpatuloy, di na ako mag-isa.
Nagsimula akong maging kontra-bida sa pelikula,
naniniwala talaga 'yong mga tao kay Cositorto.
Hello, Sergio. Sa tingin ko nakakahiya 'yang ginagawa mo.
Ang tigas ng ulo mo at di inaako 'yong sinimulan mo.
Siniraan mo talaga ako, minanipula mo 'yong mga tao gamit 'yong diyaryo mo.
Ewan ko lang, tingin mo yata makapangyarihan ka gawa ng diyaryo mo.
Sa kasamaang palad, kailangan ko magdemanda laban sa diyaryo mo,
sa tao mo't kooperatiba.
At hindi ito pagbabanta,
karapatan ko 'to bilang tao.
Napaka-agresibo niya.
May mga sinabi siyang hindi tama dahil ginagawa ko lang ang trabaho ko.
Samantala, pupunta siya sa media para sabihin ang kabaligtaran.
Marami sa mga coaching school, maganda,
pero dinisenyo sila noong nakaraang siglo pa.
Magtatagumpay ito, paggamit at tiwala ang nagdadala sa mga pera.
Noong nakita ko 'yon,
na nagpapa-interview si Leo sa TV,
tuwang-tuwa ako. "Tingnan mo, ang lider. Ang direktor ko."
"Ayan na siya, ilipat mo ang channel, Ma! Siya 'yan!"
At nagpatuloy siya, bumili ng mga pahina sa malalaking pahayagan sa Argentina.
"Itong malaking diyaryo sa Argentina sinasabi ito,
ba't 'yong diyaryo sa Villa María iba ang sabi?"
SPONSORED CONTENT
LISENSIYADO ANG GENERACIÓN ZOE NG NATIONAL SECURITIES COMMISSION
Gumawa ako ng robot.
Isang system lang 'to ng mga signal
na gumagawa ng serye ng mathematical at statistic models
para hulaan kung gaano kataas o gaano kababa ang aabutin ng market.
ZOE ROBOT
Nangako si Rosa María ng mga magagaling na bot.
Hindi ako sumang-ayon kay Leonardo do'n,
"Leonardo, sa 7.5 na lang tayo, may kita, wag na natin masyadong taasan."
At sabi niya, "Ako ang may-ari ng kumpanya, kaya ako ang magdedesisyon."
"Pag sinunod kita, masisira ang kumpanyang ito."
"Kaya ako ang may-ari, hindi ikaw."
CHRISTMAS ROBOT MULA DECEMBER 6 HANGGANG 13
Noong December 2021,
nilabas nila 'yong bagong magandang investment,
'yong tinatawag na Christmas robot na dodoble sa pera mo sa tatlong buwan.
At 'yon ang pagbuhos ng pera.
Isipin mo, December.
Mga bonus sa katapusan ng taon, Pasko, Bagong Taon, mga bakasyon,
desperado ang mga tao.
'Yon ang pinakamalaking koleksyon ng pera na mayroon ang Zoe patungkol sa mga bot.
Parang putik na palaki nang palaki hanggang nangangako sila ng mas marami.
At patuloy 'tong binibili ng mga tao.
Parami nang parami, mas maraming ilusyon at mas maraming pantasya, sige nang sige.
Para 'yong lobo, lumalaki nang lumalaki hanggang
sumabog.
COSITORTOLAND
Sabi ni Hesus sa krus, "Ama, patawarin mo sila, hindi nila alam ang ginagawa nila."
Pwede ko buksan 'yong Twitter at magbasa ng sampung masamang bagay,
babasahin lang at wala nang iba.
ANG NAKAKATAWA SA PYRAMID SCHEME, MAY MGA KUMITA NA
'Yong mga tweet namin
medyo patawa.
Di namin pinagtatawanan ang mga biktima, inaasar namin siya.
SI COSITORTO 'YONG GANSA NA NANGINGITLOG NG GINTO
Karamihan sa mga nailathala namin nanggaling sa archival footage.
Mga gawa nila, at siyempre nirekord namin 'yong Zoom meetings
na inilaan ni Cositorto sa atin sa gabi,
kung saan madalas siyang magreklamo tungkol sa mga Twitter user
na bayad ng kung sinong makapangyarihan na gustong sirain ang Zoe.
Ito ang istilo ng mga taong ito na binabayaran ng kung sino man.
At may mga bot sila online,
na nagkakalat ng mga bagay sa social media at Twitter.
Naiinis talaga kami na ginugulo nila 'yong bagay na amin.
At pinersonal namin 'yon.
Kaya nagsimula kaming mag-usap.
Unti-unti, nagsimula kaming bumuo ng army.
Ang Twitter army.
May diskarte kami.
Magsisimula kaming mag-tweet sa madaling araw,
kapag walang nagti-tweet, para mas makita kami.
Kasi kailangan naming ipagtanggol 'yong lugar na namuhunan kami,
at kung magdusa ang lugar na 'yon, damay kami.
#WAGBANGGAINANGZOE
Sa kalagitnaan ng January,
'yong mga tao, na tama naman, nagsimula magtanong tungkol sa pera nila.
Gusto nila ng pera nila at wala ito ro'n.
Kami ang haharap do'n.
Ang nagpatagilid sa buong istruktura
ay 'yong sikat na Christmas bot.
CHRISTMAS ROBOT MULA DECEMBER 6 HANGGANG 13
Noong kailangan na nilang harapin 'yong mga bayarin, wala ro'n 'yong pera.
Gusto ng lahat na i-withraw 'yong perang in-invest nila.
In-invest 'yong perang 'yon sa iba't ibang negosyo at bagay.
May isang tao
na mayroong trust.
Sabi ko, "Sabihin n'yo ang totoo, ako ang tagasalo ng problema dito
sa mga kasamahan ko, sa harap ng mga tao."
"Sige," sabi niya, "dapat mong malaman ang totoo."
At sinabi niyang wala doon ang pera.
Hindi nila mahanap ang pera.
Hindi nila alam ang nangyari.
Pumasok ako sa WhatsApp group ng mga admin kung nasaan si Cositorto
kasama ang mga kanag kamay niya.
At humingi ako ng paliwanag.
At sumagot ang administrasyon,
"Ipilit ang investment, ibenta ang bots."
"Sabihin n'yo lang, magdeposito ng pera."
"Sagutin n'yo naman ang tanong ko."
Nagpadala ako ng audio, sinabi kong mga walang hiya sila.
Na sasabihin ko sa mga tao ang nangyayari.
Tapos tinanggal nila ako mula sa admin group, sa lahat ng grupo.
Doon ko na pinadala lahat ng mga audio ko, sa komunidad sa pangkalahatan.
Si Cositorto lang ang dapat sisihin.
Nasa kanya lahat ng pera, may mga audio ako galing sa Vice President
kung saan sabi niya, na kay Leo lahat ng liquidity.
Dapat magbayad siya.
JANUARY 8, 2022
Hello team, aalis na kami. Heto si Maxi. Pupunta kami sa Uruguay.
Uruguay, Buenos Aires, Mexico, Colombia,
tapos balik sa Buenos Aires.
Kakasimula pa lang ng taon, higpitan n'yo ang sinturon n'yo.
Mag-hi ka, Maxi!
Di ko maalala kung sinong Twitter user
'yong nag-upload ng video nila pasakay ng private jet papuntang Uruguay.
Nakita namin 'yong picture, nakita naming paalis sila ng bansa.
UMALIS NG BANSA ANG LIDER NG ZOE. BABALIK BA SIYA?
Team, gusto kong mag-hi mula rito, mula sa Santo Domingo.
Mula kaninang umaga,
patuloy ang mga pag-atake laban sa 'kin
at laban sa organisasyon.
Alam n'yo na ang sirang modelo sa isang sistemang ayaw ng pagbabago,
di hahayaang gumana ang bagong modelo,
isang modelo ng negosyo gaya ng sa atin.
Hindi tayo titigil sa pagtatanim, hindi papalampasin ang pagkakataon.
Mahalagang maunawaan natin ang isa't isa,
suportahan ang isa't isa, lahat tayo,
at 'yong makasulong tayo bilang isang komunidad,
na nagpapatatag sa organisasyon.
Sa sandaling 'yon tiwala kami
at nakikinig sa lahat ng sinasabi ni Leo.
Na magkaisa lang, gusto nila kami paghiwa-hiwalayin,
gusto nilang sirain ang kumpanya at malapit nang matapos ito.
Pero dapat habaan ang pasensiya,
para sa puntong 'yon, pinagtanggol pa rin at sinuportahan namin ang komunidad.
Magandang gabi sa inyong lahat.
Salamat sa pagsali at pagsagot sa tawag.
Nasa 8,000, 9,000 katao tayo ngayon.
At sa ganitong mga sitwasyon, napakahalaga
na makita n'yo kung paano kami sumagot
sa harap ng panunukso, ng isang systemic attack.
Halimbawa, ngayon sa social media ng Argentina
may lalaki, isi-share ko ngayon, Beto raw ang pangalan niya.
Pansinin n'yo 'yang pekeng picture sa profile niya.
Ito ang pino-post niya ngayon, halatang nandito siya sa Zoom.
Wala kang ideya kung sino'ng pinapakialamanan mo.
Dapat matutunan natin ang salitang "engagement."
Una, Beto, kung 'yan ang pangalan mo, dapat matuto kang makialam sa sarili mo
at gamutin ang galit sa loob mo,
na nagpapabagsak sa lumalaking kumpanya
gamit ang pangit mong pagkatao.
Ibinenta mo ang sarili mo sa kung sino, sa kung magkanong halaga.
At lahat ng diyaryo at mga mamamahayag
na galit sa katotohanan na isang bagong henerasyon ang isinilang sa mundo.
Ano'ng nasa likod ng cryptocurrency preacher na ito?
Mayroon ba?
Dumalas ito nang dumalas, hanggang umabot sa punto
na naging pang-araw-araw na salita ang Generación Zoe.
Sinasabi nang paulit-ulit 'yong Generación Zoe
kasama si Leonardo Cositorto.
Gumawa siya ng napakalaking scam system
gamit ang Generación Zoe.
Laging may mga scammer.
Nararamdaman na namin ang tensyon.
Dahil kumalat ito sa media.
Scam daw 'yon.
Nakakamangha na ang media ngayon
ang nagsasabi ng scam at scandal.
Ihahambing ko ito sa pagkakaro'n ng grocery store.
May nagbukas ng isa pang tindahan sa malapit,
at nagsabit ng karatula na nagsasabing, "Bulok na karne at ani ang paninda niya."
Aatakihin ka nila gamit ang media.
Darating ang oras, wala nang bibili sa 'yo,
masisira ang lahat at lulubog ang negosyo mo.
Hello, mga lider, magandang araw, magandang hapon.
Gusto ko kayong batiin mula rito
at pag-usapan ang ilang punto para lang malinaw.
Ang mga hakbang na gagawin ngayon at lalo na bukas.
Mahalaga na tayo ay...
Sa halip na sumuko at sabihing, "Hanggang dito na lang tayo,
nawala ang pera, di namin alam kung paano babayaran ang mga nag-invest,"
ang sagot nila, maglabas ng mas nakakatuksong alok,
mas malaking kita.
Para ma-access ang huli at tanging bot na active...
Walang ibang bots...
Itong pang-apat na buwang progressive bot na may 20, 25, 30, 35 porsiyento...
FINAL ROBOT 4 MONTHS PROGRESSIVE KABUUANG KITA 110%
Paraan 'yon para suportahan
at ipakita ang tiwala sa kumpanya,
dahil wala silang liquidity na pambayad sa mga miyembro.
At nag-all-in kami sa final robot,
dahil 'yon na ang huling tsansa, wala nang iba.
FINAL ROBOT CLICK HERE
Ang inaalala ko, 'yong pagkakaro'n ng pumapasok na pera,
di mahalaga kung magkano ang mayroon ka.
Sa mga huling sandaling 'yon, ang mahalaga magpasok ng pera.
Dapat naalerto na kami do'n.
Dapat sinabi namin, "Hindi ito gumagana."
Ang kawalan ng tiwala.
Sa sandaling 'yon, minamadali kami ng mga tao, pinipilit.
May mga kasamahan akong
hindi kinaya 'yong matitinding emosyon na hinarap namin doon,
ayaw na nilang magtrabaho.
May mga kotseng nakasunod sa amin pauwi.
Takot na kami.
Kahina-hinala lahat.
Pinagbabantaan 'yong mga kasamahan ko.
'Yong ilang kasamahan sa pulisya na nakatrabaho ako,
talagang pinagbantaan.
Nagkagulo talaga matapos ang ilang marahas na insidente.
Dumating ang mga taong may dalang armas
para kunin ang pera nila sa mga opisina ng Núñez.
Umabot na sa sukdulan nang isara 'yong mga opisina ng Villa María.
Tatapatin kita, di ako maghihintay sa kumpanya.
BOSES NG BIKTIMA
Hanggang ibalik mo ang kinuha mo sa mga kaibigan namin,
at sa akin, hindi ako titigil.
Puro ka dahilan, sinasabing magbebenta ka.
Kasinungalingan.
Hindi na ako bata.
Kung wala kang pakialam sa pamilya mo
o sa sarili mo,
ilalantad kita.
Wala kang lakas ng loob para sagutin ang telepono at tumawag,
tangina kang gago ka.
May hanggang January 16 ka. Nandito ako para sa 30 libong in-invest ko.
PULIS
BOSES NG BIKTIMA
Tapos na ako, pare.
Pinasok nila ang mga opisina.
Sinira 'yong lugar, inatake 'yong mga tao, 'yong iba may mga armas pa.
#IBALIKANGPERA
Kinuha nila 'yong limang nanggugulo.
#ZOEMAGNANAKAW
Kinuha nila 'yon, wala kaming pera.
Lahat ng nandito gusto ng pera nila.
BINUWAG NG ZOE ANG OPISINA SA ALICANTE MATAPOS MAPARATANGAN NG PYRAMID SCHEME
ZOE SPAIN: 'YONG "EXPONENTIAL GROWTH" NAGING "WALA AKO NI SENTIMO" SABI NG LIDER
YRIMIA: "SI BATISTA AT COSITORTO LANG ANG MAY ALAM KUNG NASAAN ANG PERA"
Wala ni isang tawag, walang magbabantay sa 'yo sa bahay.
Walang laman ito, kinuha nila lahat.
#ZOESCAM
Walang computer, walang pera. Kinuha nila lahat ng nasa safe.
Nagtrabaho kami noong huling linggo na walang mga lider.
Nagsara kami noong February 14.
Bigla na lang, nagsara 'yong opisina sa Villa María nang walang pasabi.
May listahan lang ng mga numero, ang sabi, "Tawagin mo ito. Wala na kami."
May mga investor na bumibisita araw-araw
para itanong ang gagawin.
At wala talaga kaming maisip na paraan.
Ang maimumungkahi lang namin, makipag-ugnayan sa DA
na may hawak nitong kaso.
Sa puntong 'yon, halos buo na 'yong kaso.
May arrest at search warrants na kami.
Dahil natukoy na namin ang organisasyon.
May mga rehistradong address din kami para sa kanilang lahat,
hinihintay lang namin ang unang biktima.
At dumating 'yong biktima noong February 17,
ang totoo, tatlo sila.
Sinabi nilang di pa sila binabayaran.
Ang ginawa namin agad, ipaaresto ang mag-asawang Álvarez.
Alam na naming wala sa bansa sina Cositorto at Batista,
kaya inutos namin ang paghahanap sa mga address na nakuha namin.
HANAPIN
Nang makarating kami sa mga address, walang tao. Walang laman.
Nilinis nila 'yong opisina sa Villa María, 'yong Zoe Villa María.
Bakit? Dahil ang totoo, may isang federal police officer
na nagtrabaho bilang bodyguard ni Claudio Álvarez.
JUAN GÓMEZ WHATSAPP AUDIO
Noong inutos namin ang paghahanap,
itong federal police officer
kinontak si Claudio Álvarez, tinawagan siya noong 2:30 ng umaga.
"Mare-raid ka bukas. Umalis ka na. Ibalik mo ang pera ko."
Gusto niya 'yong pera na in-invest niya sa Zoe, at tumakas sila.
Ilang beses na paghahanap ang ginawa ngayon sa Villa Maria
gawa ng reports ng fraud laban sa organisasyong ito,
inutos ng district attorney, Juliana Companys.
Noong Biyernes 'yon. Noong Lunes,
naglabas ng international arrest warrant para kina Batista at Cositorto.
MAGING ALERTO
Nangyayari ito ngayon,
naglabas na sila ng international arrest warrant
para kay Leonardo Nelson Cositorto.
Unang beses 'to na naglabas kami ng international warrant.
Di pa namin na-enjoy 'yon.
Kumbaga.
Nakipag-ugnayan kami sa Interpol.
Hindi nila matukoy kung nasaan sila.
Pero alam namin na bago ang warrant,
papuntang Mexico at Spain si Maxi Batista.
SPAIN
Maxi, naisip mo ba na parang pinabayaan ka ni Leo?
Na parang iniwan sa ere?
NAGPA-INTERVIEW SI MAXIMILIANO BATISTA HABANG NAGTATAGO NOONG MARCH 18, 2022.
Di ko kausap si Leo.
Gusto kong ang nasa utak niya.
Ano'ng iniisip niya?
Ano'ng iniisip niya noong sinabi niyang, "Ayos lang, patuloy lang"?
Kasi ako...
Hindi ko alam kung paano ito nangyayari.
Gumagawa ng gulo ang pagkakahati.
At ang nangyari sa kumpanya, masyadong naging makapangyarihan ang ilan.
'Yong mga taong masyadong makapangyarihan, sila 'yong may hawak ng lahat.
Ang negosyo, ang pera.
At habang inaasikaso nila 'yon, kumuha sila ng maraming pera.
Maraming pagnanakaw, maraming pagtataksil.
Nabubuhay ako sa pinakamasamang bangungot ko.
Di ko pa naramdaman ito.
Alam ko ang pakiramdam ng mamatay.
Kasi
pakiramdam ko namatay ako.
Kaya nagsimula ako...
na mabuhay na iba, dahil naiintindihan ko
na pwede kang maging buhay at patay na sabay.
Parang namatay ang kaluluwa ko.
May apat na pag-aresto sa kaso ng Zoe.
Apat na tao ang nakulong matapos sumuko
sa Judicial Unit ng Villa Carlos Paz.
Sa ngayon, apat sa pitong pugante na
ang sumuko.
Sila ay sina Claudio Álvarez, Ivana Álvarez,
Schamme Silvio at Fermani Silvia.
Sinubukan ni Cositorto na magpanggap na bumalik siya sa Colombia.
Nag-post siya ng picture sa Instagram
kung saan lumalangoy siya sa pool na may mamahaling sunglasses.
Nasa Colombia daw siya.
Pero nag-post siya, tumawag sa Zoom
na 'yong background pareho ng sa cabin complex
kung saan sila magtatayo dapat ng isa sa mga relaxation center ng Zoe.
May napansin kaming pagkakatulad sa pagitan ng backgrounds at napaisip,
"Baka doon nagtatago si Cositorto."
At hindi ito nagustuhan ni Cositorto, galit na galit siya, halatang galit,
sa Zoom call sa parehong lugar.
Team, obligado akong gawin itong video,
para ipakita sa kanila para maisip na nila
na kung nasaan ako ay malayo sa Cartagena de Indias.
Na hindi ako bobo, hindi ako tanga. Kaya wag n'yo ako maliitin.
Wala ako sa lugar na madali akong mahahanap.
At ipinapahamak nila ang buhay ng mga tao.
Itigil n'yo ang kasinungalingan at paninirang-puri, 6 buwan na
'yang paninira n'yo sa komunidad na ito.
Dalawang bagay ang may malaking epekto sa social media. Galit at katatawanan.
Mas gusto ko, at malinaw na si Beto Mendeleiev ganoon din,
na harapin ito na may kaunting katatawanan. Tumawa tayo.
Ilalabas namin ang unang punto, na mga lupain.
Maalamat ang mga lupaing ito.
KAMI ANG BAGONG GENERACIÓN ZOE
Isang araw, iniwan nilang bukas 'yong Zoom whiteboard,
para kahit sino pwede mag-drawing.
Guys, paki-off ang whiteboard.
At nag-drawing sila, mula mga pyramid hanggang mga titi,
sinulat pa ang "Buhay si Beto,"
matapos tanggalin ni Beto Mendeleiev 'yong account niya.
Ikaw ang nag-share ng screen, pwede mo gawin.
Hindi, hindi ko ang nagshe-share.
Team ni James ang nagshe-share.
- Salamat, mga lider, sa pagpunta rito. - Salamat.
- Sa kabila ng pananabotahe. - Salamat.
Tapos sa isa pang presentasyon,
may nakakuha ng kontrol sa kamera
at nagpakita na may Egyptian pharaoh avatar.
Paki-authorize si Camilo León.
At Cami, sige na, sa 'yo na'ng stage.
Leonardo,
Di ko alam ang idadagdag na hindi pa nasasabi.
Kung mayroong
may idadagdag pa...
TINAPOS ANG MEETING
Sabi ni Cositorto nasa Colombia siya, kasi sabi ng Zoom niya nasa Medellín siya.
Pero sa Dominican Republic lumalabas 'yong phone niya.
Kahit gumagamit siya ng NAT gateway para mag-Zoom sa tulong ng dark web,
na bahagi ng internet na hindi nakikita ng mga tao,
at naka-set up sa Spain.
Bale Spain ang ginamit niya.
Ginamit niya ang phone niya sa Dominican Republic,
at wala 'yon sa NAT.
Kaya naibigay no'n ang eksaktong lokasyon niya.
Kausapin namin ngayon si Leonardo Cositorto.
COSITORTO AKUSADO NG SCAM AT ILEGAL NA ASOSASYON
Nagtatago siya ngayon. Cositorto, magandang gabi.
Di ko alam kung masasabi mo kung saan ka nagsasalita ngayon.
Kumusta ka, Gustavo? Magandang gabi.
Masaya akong batiin ka, at heto ako.
Ngayon, nasa Dominican Republic kami.
At bakit ka nagtatago mula sa batas ng Argentina, Cositorto?
Hindi ako nagtatago, wala pa akong tinatakbuhan,
nasa byahe lang ako. Isang tour. Nasa 21 na bansa kami.
Tungkol kay Maxi Batista, alam naming kinakausap niya ang anak niya.
Naghanap kami sa bahay ng anak niya,
kausap siya ni Maxi sa telepono noong kumatok kami sa pinto.
Inutusan namin siyang ibaba 'yon dahil may warrant kami.
Tapos nagpakita 'yong kapatid ni Batista sa paghahanap namin
at sinabi sa amin na ayaw ni Batista nito para sa anak niya.
Noong araw ding 'yon, nagpasya siyang bumalik sa Argentina at sumuko.
Heto si Maximiliano Batista.
MARCH 21, 2022
May masasabi ka ba, Maximiliano?
CÓRDOBA POLICE
Susuko ba si Cositorto, Maximiliano?
Balik kay Cositorto. Ano'ng ginawa ng Interpol?
Kasama ang Dominican Republic Interpol,
sinimulan nila tingnan ang mga background ng recordings niya.
Karaniwan ang mga 'yon sa mga nirerentahang beach house.
Kaya tumingin sila sa isang realtor
para makita kung may bahay na katulad ng kinaroroonan niya.
Ipinakita nila sa akin na, tulad ng nasa video,
eksakto 'yong pinaparentahang bahay na nasa realtor.
DOMINICAN REPUBLIC
Sabi ng abogado ni Cositorto sa Córdoba, handang magpakita ang kliyente niya,
pero dapat may garantiya sila mula sa DA, tulad ng pagpapanatili ng kalayaan,
pati ang kalinawan tungkol sa mga kaso laban sa kanya.
Nagpapalit siya ng lokasyon kada tatlo, apat, limang araw.
Lagi siyang nasa beach ng Juan Dolio, pero sa iba't ibang lugar.
Alam na namin no'n
na nauubusan na ng tira si Cositorto.
Ilang oras lang ang inabot
bago nila makita kung nasaan siya.
Pareho ang ginawa ng Interpol.
Nanood sila ng naka-public na Zoom meeting niya araw-araw,
at natagpuan ang parehong bahay.
Pumasok nang maaga 'yong tauhan ng Dominican Republic.
Sinabi nila sa 'kin na nagulat siya.
Nakita siyang may kasama,
isang lalaki na tumutulong sa kanya na rentahan 'tong iba't ibang lugar.
Hindi niya naisip na mahuhuli ko siya.
APRIL 4, 2022
Nagising kami noong April 4
at nalamang naaresto na si Leonardo Cositorto
sa Dominican Republic.
At nanlaki ang mga mata namin. "Hala, ano'ng nangyari?"
Doon namin napagtanto na pugante talaga siya.
Kung aarestuhin ng Interpol ang taong tulad nito...
Madalas kriminal lang ang inaaresto nila.
Ibig sabihin marami pa kaming hindi alam.
Dinala siya sa Argentina. Nakita naming dinadala siya na nakaposas.
Ibang tao siya. Hindi kami makapaniwala sa nakita namin.
At doon na natanggal ang mga tabing ng mga mata namin.
Sa gitna ng Villa María, sa korte ng probinsyang ito...
DISTRICT ATTORNEY'S OFFICE
...tumetestigo si Leonardo Cositorto
sa harap ni district attorney Juliana Companys.
Pipigilan ka ni district attorney Juliana Companys.
Inaabuso niya ang kapangyarihan niya,
inaabuso ang preventive detention,
tapos sasabihin niya dadalhin ka sa paglilitis
kung saan makakakuha ka ng lima, walo, sampung taon,
pero kung aamin ka, kung itataas mo ang kamay mo't tatanggapin ang totoo,
palalayain ka niya sa dalawa, tatlo, apat na taon.
Noong una ko siyang nakilala,
pumasok siyang galit,
pinagsalitaan niya ako, dinuro-duro ako.
Sabi ko igalang niya ako at ibaba ang daliri niya.
Dapat niya akong igalang, at igagalang ko siya.
Galit na galit siya.
Sinabi niyang ang pagkasira niya, ng kumpanya niya, kasalanan ko.
Sinira nila ang pangalan ko nang matindi.
Binigyan nila ako ng isang social death sentence.
Tingin ko, kung naglakad ako sa kalye noong nakaraang taon, nasaksak na ako.
Wala akong tinagong pera ng kung sino.
Iginigiit parati ni Mr. Cositorto
na biktima siya ng sistema, hindi lang ng economic system
pero pati justice system.
176 NA KASO NG PANLOLOKO
Si Mr. Leo Cositorto... Ibig kong sabihin, si Leonardo Cositorto, may pahayag na.
Kinasuhan siya ng 176 na bilang ng panloloko at isang ilegal na asosasyon.
- 'Yong pulitika mo... - Excuse me.
'Yong pulitika mo...
Mga tiwaling negosyante.
Mga news outlet, binili at binayaran.
Ang hustisya ang totoong scam sa Argentina.
- Excuse me. - 'Yong apat na bagay.
Biktima rin ako sa kwentong ito.
Tungkol sa trading niya,
napagtanto namin na demo pala 'yon.
Wala talagang totoong trading.
Pwede ka pakitaan ng sinumang broker ng graphic representation
ng mga nangyayari sa market.
Kumikita ang broker
sa paniniguro na 'yong mga benepisyo na nakikita sa screen
ay pwedeng ma-withraw.
Masasabi mo na 'yong nakikita natin sa broker,
simulation lang.
ITINIGIL ANG PAG-TRANSMIT
- Ilang tao ang kinakatawan mo? - Dalawampung tao.
Dalawampu at dumarami pa, kinakausap namin sila, sinusuportahan.
- Ano'ng hinihingi nila kay Cositorto? - Gusto nilang maibalik ang pondo nila.
Magkano'ng in-invest nila?
May mga nagpasok ng 5,000, 8,000...
- May isang nagpasok ng $70,000. - Dolyar.
Nag-invest ako ng $3,000 sa Zoe.
2,648 euros 'yon.
Nagdeposito kami ng 6,000 euros.
Nagdeposito ako ng $8,000.
Para sa isang Christmas robot, at 500 para magsimula ng trust.
May mga katrabaho ako na nag-invest ng $200,000.
Sa Colombia, Peru, Ecuador, United States,
Mexico, Guatemala.
-Spain. Germany. - Galing Germany?
Ayon sa kalkulasyon namin, sa $120 milyon mula sa kabuuang scam,
10 porsiyento lang no'n
ang talagang idineklara o inilagay sa banking system.
Ang iba hindi idineklara, o nasa virtual wallets.
Nasa iba't ibang tax havens din 'yong pera
kung saan pwede nila itago at iinvest ulit 'yong pera, nang di nakakaligtaan.
Sa conservative estimate ko,
kasama lahat ang bansa na may branch sila,
$250 milyon 'to.
Kung may magsabi sa 'kin na 400, hindi ako magugulat.
Iniisip ni Mr. Cositorto na legal 'yong negosyo niya,
na legal 'yong ginawa niya.
At pwede raw niyang ipakita sa 'kin, pero di niya naipakita sa judicial level,
wala pang ipinasa ang mga abogado niya para mapaisip ako,
"Sige, totoo naman, nag-trade siya at kumita ng ganito kalaki,
o nag-invest at kumita ng ganito." Wala.
At 'yong matibay naming ebidensiya laban sa kanya,
sinusubukan niyang pabulaanan pero nauubusan ng argumento,
at walang pinupuntahan.
Maraming nagtanong sa akin, "Bakit mo pa ito ginagawa?"
"Bumagsak na ang Zoe."
"Walang maniniwala kay Cositorto o magbibigay sa kanya ng pera."
Pero maraming mga katulad na scam diyan,
kaya maganda kung ito ang maging pampagising sa mga tao
na maging mas maingat.
Para sa susunod na alukin sila ng mahimalang investment
na may mga imposibleng kita,
maaalala nila 'yong tinatawag na Generación Zoe,
mula sa isang Cositorto.
Matapos ang pandemya,
dumami nang matindi ang mga scam, lalo na 'yong mga virtual.
Napakabilis ng pagdami.
Napakagaan ng mga sentensiya, kaya walang nagbabago.
Marami sa kanila ang malaya,
sa kabila ng milyun-milyon na baka naloko nila,
walang legal o matinding parusa para pigilan silang gawin ito.
Bawat isa sa atin,
may posibilidad na maloko.
At may mga organisasyong tulad nito,
na sinusubukang hanapin ang kahinaan natin para mahila tayo.
Para...
makapaglagay ng bitag kung saan tayo kakagat.
MGA LARO
Isang rollercoaster 'yong kwento ng Zoe.
Sa umpisa, nakakasabik,
pero naramdaman ko talaga
'yong pagkabigo.
At wala nang balikan.
Para 'yong,
ewan ko, pagkabigo sa pag-ibig.
Pagtataksil sa tiwala namin,
sa mga pangarap natin, lahat ng ilusyon na bumuhay sa amin ulit.
Wala na lahat.
Sa tingin ko pag-ibig na naging galit, pagkatapos poot.
Una galit sa sarili ko, "Paano ako napunta sa scam na ito?"
Di ba? Ang sama ng pakiramdam ko. Tapos galit kay Leo mismo.
BAWAT BOLANG MAITAOB MAY PREMYO
May pakiramdam ng pagkaabandona,
desperasyon, pagkabalisa, kalungkutan.
Maraming tao ang natakot, marami sa kanila na-depress.
Maraming nagtangkang magpakamatay.
Nasirang pamilya, nasirang kasal.
May mga taong nag-invest gamit ang pamana sa kanila, bahay nila.
Wala na silang matirahan, walang wala na talaga sila.
COSITORTO, IBALIK MO ANG PERA
Wala talagang paraan
na ang isang tao na may katiting na kabaitan,
makagawa ng mga walang awang aksyon.
Sociopath lang ang gagawa nito.
BOUWER JAIL
Hindi ko responsibilidad 'yong nangyari.
Pag inaatake ang isang kumpanya, sinasaktan
anong kumpanya ang makakatiis? Anong kumpanya ang pwede pagkatiwalaan?
Hindi ko naisip na scam 'yong Zoe. Hanggang ngayon, hindi pa rin.
Tingin ko 'yong sistema, 'yong mundo, niloko tayo.
At sa tingin ko,
pinagbabayaran ko ang panlolokong 'yan dito.
Pwede akong humingi ng tawad sa mga biktima,
pero sa halip, bago ang June 2024,
kung papayagan mo akong magtrabaho...
May landline ako dito.
Kaya ko, hindi unang beses na naging milyonaryo ako.
Milyonaryo na ako sa edad na 24.
Ibabalik ko lahat sa isang taon, o dalawa, o tatlo.
Magpapatuloy lang ako.
Tumatakbo ang oras.
Siyempre, gusto kong maging 35 taong gulang.
Nangyari ito noong 53 ako.
Hanggang kailan ito? Hindi ko alam.
Pero hindi ako magtataas ng kamay
at aako ng sisi sa bagay na hindi ko ginawa.
ANG MGA AKUSADO SA KASO NG GENERACIÓN ZOE SA VILLA MARÍA,
LEONARDO COSITORTO, MAXIMILIANO BATISTA, CLAUDIO ÁLVAREZ, AT SILVIA FERMANI,
AY NAKAKULONG, NAGHIHINTAY NA MALITIS.
NAGTATAGO SI ROSA MARÍA GONZÁLEZ. NASA DUBAI SI LUIS YRIMIA.
MAHIGIT SA SAMPU ANG AKUSADO SA KASO NG ZOE SA BUONG MUNDO.
MARAMI ANG NAPROSESO.
MARAMI NAGTRABAHO SA MGA MULTI-LEVEL NA NEGOSYO O GUMAWA NG SARILI.
Nagsalin ng Subtitle: Mary Concepcion Lonzano